"Ҳтеатр аусура иаҿуп, амза 12 раахыижьҭеи ҳазхиоуп ҵыԥх иҭаҳмыжьыз аспектакль ҿыц дырбара. Аминистр сахәаԥшуеит иҳәан (акәыргыламҭа ҿыц – аред.), аха аҽны ааишьа зыҟамлеит ақәа, асы леит. Аспектакль ихианы иҟоуп, иахьа ҳахәаԥшуеит анырҳәа, аԥхьарбара ҟалоит. Рома Сабуа (арежиссиор-аред.) аспектакль ҿыц далагеит "Ҳаҳра шәара ишәымаз уажәшьҭа!" ҳәа ааҩык актиорцәа злоу. Уи арольқәа хҩылааны хазы-хаз аҽазыҟаҵара иаҿуп. Егьыс ҵыԥх аахыс ачымазара иахҟьаны иаҳзымшьҭыз аспектакльқәа еиҭашьақәыргыланы графикла дырбаразы аусура цоит. Асцена уаныцәхҟьа даара иуадаҩуп ақәгылара", - азгәеиҭеит Кьышьмариа.
Иаҳа инарҭабааны аиҿцәажәара шәаҳар шәылшоит аудиофаил аҟны.